১৫ বছর উত্তীর্ণ গাড়ি রাস্তায় চলতে পারবে? নয়া গাইড লাইন হাইকোর্টের

ওয়েবডেস্ক- ১৫ বছর উত্তীর্ণ বাণিজ্যিক যানবাহন (Old Vehicles) চলাচল নিয়ে পরিবহন দফতরের নতুন গাইডলাইন (New Guide Line)। কলকাতা হাই কোর্টের (High Court) রায়ের প্রেক্ষিতে রাজ্য পরিবহণ দফতর এই বিষয়ে নতুন গাইডলাইন প্রকাশ করেছে।

দফতরের এক বিজ্ঞপ্তিতে জানানো হয়েছে, সংশ্লিষ্ট গাড়ির ফিটনেস শংসাপত্র এবং দূষণ নিয়ন্ত্রণ শংসাপত্র বৈধ থাকলে ১৫ বছর বয়স হওয়া বাসও চলতে পারবে।

কলকাতা মহানগর এলাকায় রেজিষ্ট্রিকৃত বাসগুলোর ক্ষেত্রে ১৫ বছর পূর্ণ হওয়ার পর থেকে বছরে দুবার ফিটনেস ও দূষণ পরীক্ষার বাধ্যবাধকতা থাকবে। মহানগর এলাকার বাইরে রেজিষ্ট্রিকৃত বাসগুলোর ক্ষেত্রে বছরে একবার পরীক্ষাই যথেষ্ট হবে। বাস মালিক সংগঠনের এক অংশের বক্তব্য রাজ্য সরকারের এই সিদ্ধান্তে উপকৃত হবেন বাস মালিকরা। এতে রাস্তায় বাসের ঘাটতি অনেকটাই কাটবে বলে তারা মনে করছেন।

আদালতের নির্দেশ অনুযায়ী, কোনও গাড়ি (commercial vehicles) ১৫ বছর পার করলে বছরে বছরে দুবার স্বাস্থ্য বা ফিটনেস পরীক্ষা করাতে হবে।

আরও পড়ুন- বাড়ছে অটিস্টিক সন্তানের অসুস্থতা! হাইকোর্টে মামলা শিক্ষিকার

তাতে পাশ করলে তবেই মিলবে রাস্তায় নামার অনুমতি। একইভাবে দূষণ পরীক্ষাও (pollution test) করাতে হবে বছরে দু’বার। পরিবহণ দফতরের কাছে বাস মালিকদের দীর্ঘদিনের দাবি ছিল – বয়স নয়, গাড়ির স্বাস্থ্য ও দূষণ মাত্রার ক্ষমতা দেখে সিদ্ধান্ত নেওয়া হোক। সেই আবেদনেই সাড়া দিল হাইকোর্ট।

দেখুন আরও খবর-